Poytaxtdagi ko‘p qavatli uylarning podyezd va yerto‘lalari tartibga solinmoqda

Toshkent shahrida aholi turar-joylarining obodonligi bilan bog‘liq masalalar hokimiyatning maxsus tizimlari nazorati ostidadir. Shu yil oxiriga qadar rejalashtirilgan ko‘p qavatli uylarning 12 ming 812 ta podyezdlari, 3 ming 106 ta yerto‘lalar allaqachon ta’mirlanib bo‘lindi. Bu haqda Podrobno nashri yozadi.

Kommunal obyektlardan foydalanish va isloh qilish monitoringi boshqarmasi boshlig‘i Olimjon Rahimovning “Xalq so‘zi” gazetasiga bergan intervyusida aytishicha, shu yil oxiriga qadar rejaga kiritilgan 12 ming 812 podyezdlar ta’mirlanishi kuzga yaqin nihoyalandi. Binolarning tom qismi va yerto‘lalari holatiga asosiy e’tibor qaratilib, 9 ming 139 ta ta’mirga muhtoj tomlardan 557 tasi ta’mirlandi. Bundan tashqari, 669 ming kvadrat metr maydonli tom qismlari 712,2 ming hajmda yangilandi.
Binoning muhim vazifa bajaruvchi qismi yerto‘lalar hisoblanadi. Hozirda 3 ming 106 ta yerto‘lada tegishli holatda ta’mirlash ishlari yil boshidan olib borilmoqda. Hamda kommunal xo‘jaliklari tashkilotlarining bino va tarmoqlarini kuz-qish mavsumiga tayyorlash ishlari yakunlanish arafasida. Jumladan, bu yil rejaga ko‘ra, 25 ta qozonxona, 30 kilometrli issiqlik, 20,6 kilometrli gaz va 19,9 kilometrli vodoprovod tarmoqlari, 480 ta transformator punktlari hamda 443,9 kilometrli elektr tarmoqlari to‘liq ta’mirlanadi.